CELEX: 32022D0513
Language: lt
Date: 1648512000000
Title: Politinio ir saugumo komiteto sprendimas (BUSP) 2022/513 2022 m. kovo 29 d. dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo, kuriuo panaikinamas Sprendimas (BUSP) 2021/1748 (EUNAVFOR MED IRINI/2/2022)

2022 3 31   
               
               
                  LT
               
               
                  Europos Sąjungos oficialusis leidinys
               
               
                  L 103/12
               
            
         POLITINIO IR SAUGUMO KOMITETO SPRENDIMAS (BUSP) 2022/513
         2022 m. kovo 29 d.
         dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo, kuriuo panaikinamas Sprendimas (BUSP) 2021/1748 (EUNAVFOR MED IRINI/2/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2020 m. kovo 31 d. Tarybos sprendimą (BUSP) 2020/472 dėl Europos Sąjungos karinės operacijos Viduržemio jūroje (EUNAVFOR MED IRINI) (1), ypač į jo 8 straipsnio 2 dalį,
         kadangi:
         
                     (1)
                  
                  
                     2020 m. kovo 31 d. Taryba priėmė Sprendimą (BUSP) 2020/472, kuriuo nustatė ir pradėjo Europos Sąjungos karinę operaciją Viduržemio jūroje (EUNAVFOR MED IRINI), vadovaujamą ES operacijos vadu paskirto kontradmirolo Fabio AGOSTINI;
                  
               
                     (2)
                  
                  
                     vadovaudamasi Sprendimu (BUSP) 2020/472, Taryba įgaliojo Politinį ir saugumo komitetą (PSK) priimti sprendimus dėl EUNAVFOR MED IRINI ES pajėgų vado skyrimo;
                  
               
                     (3)
                  
                  
                     2021 m. rugsėjo 28 d. PSK priėmė Sprendimą (BUSP) 2021/1748 (2), kuriuo flotilės admirolas Michail MAGKOS paskirtas EUNAVFOR MED IRINI ES pajėgų vadu;
                  
               
                     (4)
                  
                  
                     2022 m. kovo 14 d. Italijos karinė vadovybė pasiūlė EUNAVFOR MED IRINI ES pajėgų vadu nuo 2022 m. balandžio 1 d. skirti jūrų kapitoną Fabrizio RUTTERI, pakeisiantį flotilės admirolą Michail MAGKOS. Tos valdžios institucijos nurodė, kad kapitoną Fabrizio RUTTERI paskyrus ES pajėgų vadu jam bus suteiktas aukštesnis kontradmirolo laipsnis;
                  
               
                     (5)
                  
                  
                     2022 m. kovo 16 d. ES karinis komitetas pritarė Italijos karinės vadovybės rekomendacijai;
                  
               
                     (6)
                  
                  
                     turėtų būti priimtas sprendimas dėl kontradmirolo Fabrizio RUTTERI skyrimo;
                  
               
                     (7)
                  
                  
                     Sprendimas (BUSP) 2021/1748 turėtų būti panaikintas;
                  
               
                     (8)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Kontradmirolas Fabrizio RUTTERI skiriamas Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vadu nuo 2022 m. balandžio 1 d.
         
         
            2 straipsnis
            Sprendimas (BUSP) 2021/1748 (EUNAVFOR MED IRINI/4/2021) panaikinamas.
         
         
            3 straipsnis
            Šis sprendimas įsigalioja jo priėmimo dieną.
            Jis taikomas nuo 2022 m. balandžio 1 d.
         
         
            Priimta Briuselyje 2022 m. kovo 29 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 101, 2020 4 1, p. 4.
         
            (2)  2021 m. rugsėjo 28 d. Politinio ir saugumo komiteto sprendimas (BUSP) 2021/1748 dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo, kuriuo panaikinamas Sprendimas (BUSP) 2021/561 (EUNAVFOR MED IRINI/4/2021) (OL L 350, 2021 10 4, p. 7).